Don Quijote (balet)
<s>Don Kihot je balet napisan na osnovu knjige Don Kihot od Migela de Servantesa.</s><s>Sastoji se od četiri čina podeljenih na ukupno osam slika.</s><s>Autor baleta je Marijus Petipa.</s>

<s>Prolog</s>

<s>Siromašni plemić Don Kihot, oduševljeno čita viteške romane koji u njegovoj mašti postaju stvarnost.</s><s>On oseća da je potrebno da postane vitez lutalica, kako bi uništio zlo i štitio dobro.</s><s>Za zaštitnicu svog srca bira lik mlade seoske devojke u koju je bezuspešno zaljubljen i daje joj ime Dulsineja.</s><s>Dok Don Kihot čita roman u zamak uleće Sančo Pansa pred poterom žena sa pijace, kojima je pokušao nešto da ukrade.</s><s>Izbacivši žene Don Kihot postavlja Sanču za svog vernog slugu, ponudivši mu da na dalekim putovanjima koja predstoje bude pratilac i štitonoša.</s>

<s>Prvi čin 
Prva slika - Narod na trgu u Barseloni Na trgu je neuobičajeno živo.</s><s>Huanita i Pikilija očekuju svoju drugaricu Kitri.</s><s>Kitri pokušava da odgodi posetu bogatom plemiću Gamašu za koga otac želi da je uda - ona voli siromašnog seljaka Bazila.</s><s>Na trg dolazi i Bazil sa gitarom, i praveći se da ne vidi Kitri počinje da se udvara prisutnim devojkama.</s><s>Kitri se bučno ljuti i Bazil joj konačno prilazi, prateći njenu igru na gitari.</s><s>Ubrzo odbacuje gitaru i pridružuje se Kitri u veseloj, ljubavnoj igri.</s><s>Kitrin otac Lorenco prekida veselje terajući Bazila.</s><s>Zaljubljeni par na kolenima moli za blagoslov za venčanje - ali Lorenco je neumoljiv.</s>

<s>Iz zamka izlazi Gamaš, a Lorenco hvata Kitri za ruku (pošto je prethodno obrisala oči od suza) i polazi mu u susret.</s><s>Kitri odbija ponudu Gamaša.</s><s>Lorenco se izvinjava i poziva Gamaša u gostionicu, uz obećanje da će pitanje njegovog i Kitrinog venčanja sam rešiti.</s><s>Ulična igračica se pojavljuje na trgu, njena igra najavljuje dolazak toreadora.</s><s>Na trgu se rasplamsava vatromet igre.</s><s>Igru prekida Don Kihot, mačem uperenim u zamišljenog neprijatelja.</s><s>Kitri, koju je ugledao u masi, u mašti pretvara u Dulsineju, ali ona u opštoj gužvi beži.</s><s>Don Kihot prilazi gostionici kao najbogatijem viteškom zamku i naređuje Sanči da rogom objavi njihov dolazak.</s><s>Lorencu se obraća kao gospodaru zamka.</s><s>Narod na trgu, u momentu iznenađen luckastim ponašanjem nepoznatog posetioca, polako se razilazi, a Lorenco poziva Don Kihota za sto.</s>

<s>Veselju na trgu pridružuju se Kitri i Bazil.</s><s>U opštem metežu, Sančo uzima iz gostionice šunku i vino.</s><s>Lorenco i Gamaš su to videli i zajedno sa gostima kreću u poteru.</s><s>U poteru kreću i Don Kihot i Sančo Pansa, da spasu ljubljenu Dulsineju.</s>

<s>Drugi čin 
Prva slika - ciganski tabor na poljani sa vetrenjačama U sumrak u ciganskom taboru vlada zatišje.</s><s>Oni se spremaju za odlazak u drugo selo.</s><s>Kitri i Bazil su upravo stigli, a za njima i Don Kihot i Sančo Pansa.</s><s>Prvi sa mačem a drugi sa kopljem u ruci.</s><s>Don Kihot predstavlja Sanči velikog kralja i njegovu raskošnu svitu kojoj se sam smerno klanja.</s><s>Sančo Pansa, poražen bujnom maštom svoga gospodara, ne protivi se.</s><s>Okupljeni Cigani i njihov predvodnik istog časa vide da imaju posla sa luckastim vitezom i odlučuju da ga nasamare.</s><s>Kralj Cigana priređuje u čast Don Kihota veliku igru.</s><s>Ciganka, kojoj se svideo Bazil posvećuje mu svoju igru, u nadi da će ga osvojiti.</s><s>Besna Kitri, shvativši situaciju vuče Bazila i oni beže.</s><s>U logor stižu Gamaš i Lorenco raspitujući se za Kitri.</s><s>Povređena Ciganka za zlatan talir izdaje begunce.</s><s>Nastaje opšti metež u kome Don Kihot kreće u boj sa neprijateljem - vetrenjačama, kako bi odgovorio na poziv rasplakane Dulsineje, čije je obličje ugledao u mesečevom odblesku.</s><s>Sančo Pansa uzalud pokušava da ga zaustavi.</s><s>Kihot je neumoljiv i neustrašiv, ali, u sudaru sa krilom vetrenjače pada na zemlju bez svesti.</s>

<s>Druga slika - San Don Kihot sanja onesvešćen, da je na prelepom proplanku, okružen šumskim vilama - drijadama, koje predvode Glavna Drijada, Amor i Dulsineja u liku Kitri.</s><s>Amor rani Don Kihota ljubavnom strelom, a Dulsineja - Kitri mu uzvraća ljubav.</s><s>Kihot se polako budi, poljane nestaju, a Dulsineja u odbljesku meseca osmehom mu zahvaljuje što je spasena od neprijatelja.</s>

<s>Treći čin 
Prva slika - gostionica U vreme praznika u gostionicu dolaze seljaci i seljanke svečano obučeni.</s><s>Svi su veseli, sve je neobično bučno.</s><s>Huanita i Pikilija u pratnji toreadora uključuju se u opšte veselje.</s><s>Dolazi glavni toreador a za njim zaljubljeni, Kitri i Bazil, srećni što su umakli poteri.</s><s>Mercedes, vlasnica gostionice, osvaja svojom igrom glavnog toreadora.</s><s>U jeku opšteg veselja, stižu Lorenco i Gamaš, spaze Kitri i odmah pristupe činu venčanja.</s><s>Bazil optužuje Kitri za neverstvo, vadi nož i ubija se pred svima.</s><s>Tu je i Don Kihot, koji videvši šta se desilo naređuje ocu da da blagoslov svojoj kćerki i umirućem Bazilu.</s><s>Otac daje blagoslov.</s><s>Tog momenta „umirući“ vaskrsava, a Gamaš daje kesu zlata u miraz, shvativši da zaljubljeni pripadaju jedno drugom.</s><s>Nastaje opšte veselje, svi se raduju predstojećoj svadbi.</s>

<s>Prva slika - Trg u Barseloni Ispred Lorencove kuće vlada pravi svadbeno raspoloženje.</s><s>Sve je ukrašeno, očekuju se mladenci.</s><s>Kada se pojave Bazil i Kitri, veselje doseže vrhunac i traje do zore.</s><s>Počasni gosti su Don Kihot i Sančo Pansa.</s>

<s>Spoljašnje veze</s>

<s>Baleti 1869.</s>

